Hlina, Alojz, poslanec NR SR (2014-10-17):
Vážená pani predsedajúca, vážený pán minister, vážené kolegyne, kolegovia, skôr ako poviem, ešte poviem takú procedurálnu vec, že aj ľuďom poviem, aby vedeli, ako fungujú niektoré procedúry, že vy keď vo štvrtok poviete, že v piatok zrušíte hlasovanie, to znamená, že dávate priepustku svojim poslancom. To, že tu, som prekvapený, že na, relatívne v piatok je tu veľa ľudí, to je preto, lebo sa predstavuje vládny návrh a oni tu musia teda držať štafáž. Ale zasa až toľkých nemáte. Tu už jak vám minule nezatlieskali, to bol prvý dobrý silný moment, ktorý sa mi páčil, a to, že nedržia štábnu kultúru, že poslanci sú pri svojom ministrovi a držia mu akože dvere, tak tiež nefunguje. Možno aj preto, že ste si ich včera pustili domov. Čiže všetci tí ľudia, ktorí sa trápite, žijete zo dňa na deň, nie preto, že tak chcete žiť, ale preto, že tak sa, tak to proste je, tak vedzte, že tu my máme úplne iný režim. My sme v režime, my ste tu, naozaj sa do tej slonovej veže zatvárame a potom to tak vyzerá, že nemáme absolútne kontakt s tou realitou. Ja som zachytil aj možno také zhrozené veci, že ak by, ako by SMER mohol chcieť ohroziť vodu, nie, že tu aj, aj podľa mňa aj tých, aj niekomu povedal, že tým bol nejaký SMER pozitívny, povedal, že to by už SMER nemohol, pretože sa to zdalo veľké. Ja to pokúsim povedať na jednom prípade, lebo to je tak čarovné, vždycky tie mostíky treba hľadať, že ústava hovorí v tom čl. 44 okrem iného, že je potrebné chrániť, zveľaďovať životné prostredie a kultúrne dedičstvo. Nuž ja vám poviem. Ak je SMER schopný zasypať rímske... Nie zasypať, zničiť, zbúrať! Normálne zbúrať rímske pamiatky. To je Tutanchamón strednej Európy. Tá nálezová situácia na Hradnom vrchu je na úrovni Tutanchamóna v rámci strednej Európy a oni sú to schopní zbúrať! Povedzme už konečne pravdu. Tie opatrné článočky, ktoré sa objavujú, že je to v poriadku. Nie je to v poriadku! Je podpísaná zmluva o mlčanlivosti. Chudáci archeológovia musia mlčať, aby dostali tú nejakú korunku, aby sa mohli hrabať v tej zemi. Zbúrať, normálne zbúrať rímske stavby z čias Tiberia sa musia zbúrať, lebo musia minúť peniaze, čo dohodol Paška so Širokým. Pán Číž, to je vec, čo? (Reakcia z pléna.) Ale to je však to isté ustanovenie ústavy, životné... a ja len dokumentujem ľuďom tejto krajiny, že čo ste schopní. Čiže nikto nemusí byť prekvapený, že či vôbec toho bol SMER schopný. No bol by toho schopný, vážení, vám garantujem, že by sa nerozpakoval ani sekundu. Ja nevylučujem, že požiadam, viete, jak tí islamisti strhávajú sochy, tak UNESCO ich vyzýva, ja asi dneska pôjdem, tu je zastúpenie UNESCA niekde na ministerstve zahraničných vecí, pôjdem ich poprosiť, nech vás vyzve aspoň UNESCO. Ja už neviem, čo mám robiť, aby ste to nerobili, aby ste nebúrali, aby ste neničili kultúrne dedičstvo, aby ste neničili rímske stavby. 2 100 rokov vydržali, Pašku neprežijú! Vy ste toho schopní. Čiže vôbec otázka nestojí, či by bol SMER schopný predať vodu. Jasné, že by bol. Nerozpakoval by sa ani sekundu. Nerozpakoval by sa ani sekundu. A ten pôvodný návrh, ktorý tu bol, presne o tom hovoril, pán minister. Otázka len stojí, my sme vám našli tú chybu. My sme vám našli tú zakopanú mínu a vy viete, dobre viete, že sme ju našli. Otázka len stojí, že či ste o tom vedeli alebo nevedeli. Lebo ja nevylučujem, že pre jednoduchosť myslenia je dosť možné, že ste o tom nevedeli. Ak ste o tom vedeli je to, samozrejme, o to horšie. To, samozrejme, o to horšie. Lebo v tom návrhu, ktorý tu bol, bola zakopaná mína pre ľudí, ktorí tu fungujú systémom „hodím si háčik“. Lebo o to tu ide, o to tu ide. Hodím si háčik. Mám hodený háčik, už som vybavený. A u týchto, od tejto politickej garnitúry si kúpim, čo len chcem. Otázka stojí teraz, že za koľko a ako dlho to bude trvať. A či budú dva články v novinách, alebo tri. Teraz sa situácia na mediálnom trhu mení, už možno nebude ani jeden, to už nikto nevie. To znova, niečo sa zlacní, niečo zdraží, bude sa musieť iné účty pridávať. Všetci vieme, boli by ste toho schopní, nerozpakovali by ste sa ani sekundu. Preto ja vám poviem, ja v zásade tento návrh, nieže v zásade, ja som to povedal aj v prvom čítaní, ja tento návrh, keď to tak dopadlo, jak to celé dopadlo, vítam, že je tu, lebo umožní, tí, ktorí, by skutočne brániť tú vodu, mať oporu, o niečo silnejšiu oporu, lebo ona bude pokúšať stále, ale o niečo silnejšiu oporu budeme mať, lebo ja určite budem bojovať za to, aby niekto tú vodu našim ľuďom neukradol, lebo v tomto móde, ako sme teraz, keby sme my, a nedá sa vylúčiť do budúcna, že aj vzhľadom ako sa situácia vyvíja, že bude to cenná surovina, že sa niečo zmení. Ale, možno sa podarí, že pre chvíľu sa zavrie táto téma a bude to dobré, lebo my nie sme, táto garnitúra nie je schopná zodpovedne rozhodnúť, žiaľ, musím to povedať. Naša politická garnitúra nie je schopná zodpovedne rozhodnúť! Nechajme to na budúcich, budúce generácie. Táto politická garnitúra, ktorí ste tu, niektorí už jak dinosaury, už, už už sfosílneli, niektorí sú tu čerstvo, ale, ale názorovo sú fosílnejší jak tí sfosílnelí, prosím vás, nechajme to tak. Možno tí, po nás čo prídu, budú zodpovednejší, budú zodpovednejší k tomu. Táto garnitúra nie. Táto garnitúra je schopná vyvaliť rímsku stavbu! Vyvaliť rímsku stavbu je schopná! A ešte povedia, že kvôli garážam! Nuž ja chcem vidieť, ináč, mimochodom, ešte túto poznámku si nedovolím, že keď tu budeme v tom predsedníctve, ja tam budem stáť. Alebo ja urobím všetko preto a verím, že nebudem sám, aby tam tie garáže neboli, aby neboli tam, kde je rímska stavba. Ale keby sa vám to náhodou podarilo, vážení, a bude tam chcieť niekto prísť zaparkovať do tých v rámci toho predsedníctva, tak ja tam jak taký blbec budem stáť, za to mi to stojí, že parkujete na mieste rímskej stavby. Nech sa páči. Možno si niekto povie, tak to ja taký barbar nie som, nebudem sa zúčastňovať tohto, kľudne si fajčite, robte, čo chcete. Prosím vás, čiže je dobré, je dobré, že to takto vyzerá, že možno na chvíľku skončí, lebo my nie sme zodpovední, nie sme schopní. Táto politická garnitúra nie je schopná zodpovedne rozhodnúť o obrovskom bohatstve, ktoré tu máme. Zaznelo nie raz, nie dvakrát sme sa tomu venovali, nechcem sa opakovať v tých veciach, že akou cennou surovinou sa tá voda môže stať. Hej? Ak tu niekto hovoril, že to je, to je nerentabilné, že kto by to vozil v tankeroch. Prosím vás, v Madrase, myslím, v Indii, už teraz vozia v cisternách, celé obrovské mesto Madras sa zásobuje cisternami. Barcelona vozí vodu v tankeroch. Barcelona je už dosť blízko. Hej? Čiže to nie je tak, že tu niekto hrúzy splieta a niečo, čo neni. Tá zdrojová báza, z ktorej toto čerpám, je dostatočne dôveryhodná, kto chce, si to kľudne, si to zverifikujte. Čiže ak už dneska do Barcelony vozia vodu v tankeroch, čiže nie je ďaleko tá doba, kde bude skutočne cennou tá, tá, tá surovina. Ale pán kolega, aj to vám poviem, takú odbočku vám spravím, že Tibet. Tibet, tretia najväčšia zásobáreň pitnej vody je Tibet po Antarktíde a Arktíde. Čiže, chudáci mnísi, povedzme si pravdu. Hej? Ale oni sa stali obeťou geopolitického zápasu a význam Tibetu bude rásť nie pre jeho duchovno, ale pre jeho vodno, alebo jak to povedať. Tak? (Reakcia z pléna.) No. Takže v tom je celý pes zakopaný, jak sa hovorí. Čiže naozaj, viete, ak nebude ropa, no tak nepôjdeme autom, ak nebude voda, nepôjdeme nikam. (Povedané so smiechom.) Čiže to je a nemusíte ani do školy chodiť. A už sa k tomu nechcem vracať. Čiže ak niečo má cenu, tak má voda, ak ju máme my, tak si ju chráňme. Voda nie je len v tom, že či bude drahá v Tescu, alebo keď si pustím kohútik, či sa bude dať z toho napiť. To tiež neviem, či to tu niekto akcentoval, to treba tiež povedať, voda je to, z čoho vznikajú..., aj oblek, to niekto raz vypočítal, že, počkajte, jak to bolo, že pulóver, na pulóver treba 5 000 litrov vody. Na, počkajte, hamburger 2 400 litrov vody treba. Hej? Že proste niekto to prepočítal cez nejaké ukazovatele, čiže naozaj, voda neni len to, že si kúpim 1,5-litrovú fľašku v Tescu. Hej? Voda je, ale tu to zaznelo, voda je život. Čiže ja vám poviem a skončím, ja tento návrh zákona podporím za predpokladu, že bude prednesený pozmeňovací návrh, ktorý je pripravený, ja som ho čítal, cizeluje to znenie, ktoré bolo namietané, a vyzerá, že dôvodne aj po analýzach. Čiže ak bude to vycizelované takým spôsobom, ako je to v tom pozmeňovacom návrhu, ten pozmeňovací návrh bude schválený, ja za tento návrh ústavy zahlasujem. Ďakujem.